ระเบียบกรุงเทพมหานครระเบียบกรุงเทพมหานครว่าด้วยการสงเคราะห์ผู้ประสบสาธารณภัยพ.ศ. ๒๕๓๗ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๔ ข้อ๘ และข้อ ๙ แห่งข้อบัญญัติกรุงเทพมหานคร เรื่อง การสงเคราะห์ผู้ประสบสาธารณภัย พ.ศ.๒๕๓๖ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานคร ว่าด้วยการสงเคราะห์ผู้ประสบสาธารณภัยพ.ศ. ๒๕๓๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบังคับ ระเบียบหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔การช่วยเหลือผู้ประสบสาธารณภัย ให้พิจารณาช่วยเหลือตามความเหมาะสมและจำเป็นของแต่ละรายโดยคำนึงถึงฐานะความจำเป็นที่ไม่สามารถช่วยตนเองได้ เพื่อให้ผู้ประสบสาธารณภัยสามารถผ่อนคลายความเดือดร้อนเฉพาะหน้าลงมิใช่เป็นการชดใช้ค่าเสียหายให้ข้อ ๕ผู้ใดประสงค์จะขอรับความช่วยเหลือตามระเบียบนี้ ต้องมีหนังสือรับรองจากสำนักงานเขตท้องที่ว่าเป็นผู้ได้ประสบสาธารณภัยและมาติดต่อขอรับความช่วยเหลือพร้อมด้วยหนังสือรับรองดังกล่าว ภายในกำหนดเวลา ๓๐วัน นับแต่วันที่ประสบสาธารณภัยข้อ ๖การให้ความช่วยเหลือ อาจจะให้เป็นเงิน วัสดุสิ่งของหรือบริการ โดยพิจารณาตามความเหมาะสมและจำเป็น ทั้งนี้ต้องอยู่ภายใต้หลักเกณฑ์และอัตราดังต่อไปนี้ก. ประเภทการเงิน๑. ค่าจัดการศพผู้เสียชีวิต รายละไม่เกิน ๑๐,๐๐๐ บาท๒. ค่ารักษาพยาบาลในกรณีบาดเจ็บจากการประสบสาธารณภัยให้ช่วยเหลือตามความจำเป็น ดังนี้๒.๑ ค่ารักษาพยาบาล เท่าที่จ่ายจริงคนละไม่เกิน ๑,๐๐๐ บาท๒.๒กรณีบาดเจ็บต้องเข้ารักษาในโรงพยาบาลให้ช่วยเหลือเป็นเงินค่ารักษาพยาบาลเท่าที่จ่ายจริงคนละไม่เกิน๓,๐๐๐ บาท ในกรณีที่เป็นสาธารณภัยรายใหญ่หรือรุนแรงเป็นที่สะเทือนขวัญของประชาชนทั่วไปให้จ่ายเงินปลอบขวัญคนละไม่เกิน ๒,๐๐๐ บาท๒.๓ กรณีบาดเจ็บสาหัสหรือพิการไม่สามารถประกอบอาชีพตามปกติได้และเป็นหัวหน้าครอบครัวหรือเป็นผู้หารายได้เลี้ยงครอบครัวให้ช่วยเหลือเป็นเงินค่าครองชีพคนละไม่เกิน ๓,๐๐๐ บาทต่อเดือนภายในระยะเวลาไม่เกิน ๑ ปี๓. ค่าที่พักอาศัยชั่วคราวหรือค่าเช่าบ้านหากผู้ประสบสาธารณภัยพักอาศัยในบ้านหรือที่พักอาศัยอื่นซึ่งต้องเสียค่าที่พักอาศัยชั่วคราวหรือค่าเช่าบ้านให้ช่วยเหลือครอบครัวละไม่เกิน ๑,๕๐๐ บาทต่อเดือน เป็นเวลาไม่เกิน ๒ เดือนนับแต่วันที่ประสบสาธารณภัยในกรณีจำเป็นให้หน่วยงานจัดทำหรือจัดหาที่พักอาศัยชั่วคราวเพื่อให้ผู้ประสบสาธารณภัยได้พักอาศัยชั่วคราวได้ไม่เกิน๒ เดือน นับแต่วันที่ประสบสาธารณภัย โดยให้เบิกจ่ายได้เท่าที่จ่ายจริง๔. เงินทุนประกอบอาชีพ ครอบครัวละไม่เกิน ๑๐,๐๐๐ บาท๕. เงินทุนฝึกอาชีพเฉพาะผู้ประสบสาธารณภัยที่ได้รับอันตรายเป็นเหตุให้ไม่สามารถประกอบอาชีพเดิมได้ต้องได้รับการฝึกอาชีพใหม่ในวงเงินคนละไม่เกิน ๕,๐๐๐ บาท๖. ค่าพาหนะในการส่งกลับภูมิลำเนาเดิมสำหรับผู้ประสบสาธารณภัยที่มีภูมิลำเนาเดิมอยู่นอกเขตกรุงเทพมหานครแต่มาอาศัยอยู่ในเขตกรุงเทพมหานครและมีความประสงค์จะอพยพกลับภูมิลำเนาเดิม ในวงเงินเท่าที่จ่ายจริงแต่ไม่เกิน ๑,๐๐๐บาท ต่อหนึ่งคน๗.ค่าพาหนะในการขนส่งสิ่งของเครื่องใช้ไปยังที่พักแห่งใหม่ในเขตกรุงเทพมหานครให้จ่ายได้เท่าที่จ่ายจริงแต่ไม่เกิน ๑,๐๐๐ บาท ต่อหนึ่งครอบครัว๘. เงินสมทบจัดซื้อสัตว์เลี้ยงหรือพืชพันธุ์อื่น ๆรวมถึงปุ๋ยและยาปราบศัตรูพืชในกรณีที่ผู้ประสบสาธารณภัยมีอาชีพในการทำเกษตรกรรมหรือเลี้ยงสัตว์เป็นอาชีพไม่เกิน ๑๐,๐๐๐ บาทต่อหนึ่งครอบครัวข.[๒]ประเภทสิ่งของ๑.วัสดุสมทบสร้างหรือซ่อมแซมบ้านเรือนหรือที่อยู่อาศัยซึ่งผู้ประสบสาธารณภัยเป็นเจ้าของหรือผู้ครอบครองในกรณีที่เจ้าของยินยอมหรือกรณีที่ไม่สามารถจ่ายให้แก่เจ้าของได้ โดยจะให้ความช่วยเหลือดังนี้๑.๑ บ้านเรือนหรือที่อยู่อาศัยที่ได้รับความเสียหายบางส่วนเท่าที่เสียหายจริงมูลค่าหลังละไม่เกิน ๒๐,๐๐๐ บาท๑.๒บ้านเรือนหรือที่อยู่อาศัยที่ได้รับความเสียหายทั้งหลังเท่าที่เสียหายจริงมูลค่าหลังละไม่เกิน ๓๐,๐๐๐ บาท๒. วัสดุสมทบสร้างหรือซ่อมแซมสำนักสงฆ์ วัด มัสยิด โบสถ์หรือศาสนสถานที่ได้รับความเสียหายไม่ว่าบางส่วนหรือทั้งหลัง เท่าที่เสียหายจริงมูลค่าหลังละไม่เกิน ๓๐,๐๐๐ บาท๓. เครื่องอุปโภคบริโภค ยารักษาโรค เครื่องครัวเครื่องมือประกอบอาชีพ และเครื่องใช้อื่น ๆ ที่จำเป็นแก่ครอบครัว๓.๑ เครื่องอุปโภคบริโภค เช่น ข้าวสาร อาหารแห้ง เครื่องกระป๋องมูลค่ารวมคนละไม่เกิน ๕๐๐ บาท๓.๒ ยารักษาโรค มูลค่าครอบครัวละไม่เกิน ๒๐๐ บาท๓.๓ เครื่องครัว และอุปกรณ์ในการประกอบอาหาร มูลค่าครอบครัวละไม่เกิน๓,๕๐๐ บาท๓.๔ เครื่องมือประกอบอาชีพ มูลค่าครอบครัวละไม่เกิน ๑๐,๐๐๐ บาท ในกรณีที่ไม่ได้รับเงินทุนประกอบอาชีพ๓.๕ เครื่องใช้อื่น ๆ ที่จำเป็นแก่ครอบครัว(๑) เครื่องนุ่งห่ม คนละไม่เกิน ๒ ชุด มูลค่าไม่เกิน ๑,๐๐๐ บาท(๒) เครื่องนอน คนละ ๑ ชุด มูลค่าไม่เกิน ๕๐๐ บาท(๓) สบู่ ผงซักฟอก ยาสีฟัน แปรงสีฟัน ถังน้ำ เป็นต้นมูลค่าครอบครัวละไม่เกิน ๓๐๐ บาท๔. เครื่องแบบนักเรียน หนังสือและอุปกรณ์การเรียน๔.๑ เครื่องแบบนักเรียนคนละ ๒ ชุด มูลค่าไม่เกิน ๑,๐๐๐ บาท๔.๒ หนังสือและอุปกรณ์การเรียนคนละ ๑ ชุด มูลค่าไม่เกิน ๑,๐๐๐ บาทการให้ความช่วยเหลือตามข้อนี้กรุงเทพมหานครอาจให้ความช่วยเหลือเป็นประเภทการเงินเท่าที่จ่ายจริงแต่ต้องไม่เกินอัตราที่กำหนดด้วยก็ได้ค. ประเภทบริการ๑. ค่าจัดเลี้ยงอาหารแก่ผู้ประสบสาธารณภัยเท่าที่จ่ายจริงมื้อละไม่เกิน ๒๐ บาทต่อคน๒. ค่าจัดสร้างหรือดัดแปลงสถานที่พักชั่วคราวซึ่งรวมทั้งการจัดน้ำดื่มและใช้สอย ห้องน้ำ ห้องส้วม โรงครัว และสิ่งจำเป็นอื่น ๆเท่าที่จ่ายจริงตามความจำเป็น ครอบครัวละไม่เกิน ๔,๐๐๐ บาทข้อ ๗ในกรณีที่มีความจำเป็นต้องอพยพผู้ประสบสาธารณภัยไปในที่ปลอดภัย อาจให้ความช่วยเหลือเพิ่มเติมดังนี้๑.ค่าจัดการขนย้ายผู้ประสบสาธารณภัยจากสถานที่ประสบภัยไปยังที่พักอาศัยชั่วคราวและขนย้ายกลับที่อยู่เดิมเมื่อเหตุการณ์เข้าสู่สภาพปกติ ให้จัดยานพาหนะของทางราชการบริการก่อนหากไม่สามารถบริการได้หรือบริการไม่พอกับความต้องการที่จำเป็นเร่งด่วนให้พิจารณาจ้างเหมายานพาหนะรวมถึงค่าน้ำมันเชื้อเพลิงได้ตามความจำเป็นโดยประหยัด และให้จ่ายได้เท่าที่จ่ายจริงครอบครัวละไม่เกิน ๑,๕๐๐ บาท๒. ค่าจัดหาที่พักอาศัยชั่วคราวสำหรับผู้อพยพหากจำเป็นต้องดัดแปลงหรือสร้างขึ้นใหม่ให้ดำเนินการได้ตามความเหมาะสมและโดยประหยัด และค่าใช้จ่ายในการจัดสาธารณูปโภคในที่พักอาศัยชั่วคราวตามความจำเป็น ทั้งนี้ ให้เป็นไปตามหลักเกณฑ์ ข้อ ๖ ค.๒ข้อ๘[๓] ให้ผู้อำนวยการสำนักป้องกันและบรรเทาสาธารณภัยแต่งตั้งคณะกรรมการพิจารณาการให้ความช่วยเหลือผู้ประสบสาธารณภัย ไม่น้อยกว่า ๓ คนโดยมีผู้อำนวยการกองอำนวยการป้องกันและบรรเทาสาธารณภัย เป็นประธานเพื่อพิจารณาอนุมัติการให้ความช่วยเหลือตามความจำเป็นและเหมาะสม เว้นแต่กรณีตามข้อ๙ในกรณีจำเป็นต้องแต่งตั้งคณะกรรมการต่างหน่วยงานในสำนักป้องกันและบรรเทาสาธารณภัยเสนอปลัดกรุงเทพมหานครพิจารณาแต่งตั้งข้อ๙[๔] การให้ความช่วยเหลือตามข้อ ๖ ค. และข้อ ๗ในกรณีเร่งด่วนเพื่อบรรเทาความเดือดร้อนของผู้ประสบสาธารณภัยไปพลางก่อนให้สำนักงานเขตท้องที่เป็นผู้รับผิดชอบในการปฏิบัติการส่วนอำนาจการอนุมัติให้เป็นของผู้ดำรงตำแหน่งและภายในวงเงิน ดังต่อไปนี้(๑)ผู้อำนวยการกองอำนวยการป้องกันและบรรเทาสาธารณภัย ครั้งละไม่เกิน ๑๐๐,๐๐๐ บาท(๒)ผู้อำนวยการสำนักป้องกันและบรรเทาสาธารณภัย ครั้งละไม่เกิน ๕๐๐,๐๐๐ บาท(๓) ปลัดกรุงเทพมหานคร ครั้งละไม่เกิน ๑,๐๐๐,๐๐๐ บาท(๔) ผู้ว่าราชการกรุงเทพมหานคร ไม่จำกัดวงเงินข้อ ๑๐บรรดาเงินและทรัพย์สินหรือดอกผลที่เกิดขึ้นจากเงินและทรัพย์สินที่หน่วยงานได้รับจากผู้มอบให้โดยมีวัตถุประสงค์เพื่อให้หน่วยงานหรือกรุงเทพมหานครใช้จ่ายในกิจการการสงเคราะห์ผู้ประสบสาธารณภัยไม่ต้องนำส่งเป็นรายรับหรือขึ้นทะเบียนเป็นทรัพย์สินของกรุงเทพมหานครโดยให้หน่วยงานนั้น ๆ จัดตั้งเป็นกองทุนสงเคราะห์ผู้ประสบสาธารณภัย๑๐.๑ กองทุนสงเคราะห์ผู้ประสบสาธารณภัยอาจได้มาซึ่งทรัพย์สิน ดังต่อไปนี้๑๐.๑.๑ เงินงบประมาณของกรุงเทพมหานคร๑๐.๑.๒ เงินและทรัพย์สินที่มีผู้บริจาคให้๑๐.๑.๓ดอกผลอันเกิดจากเงินหรือทรัพย์สินของกองทุนสงเคราะห์ผู้ประสบสาธารณภัย๑๐.๒ การจ่ายเงินให้นำเงินกองทุนสงเคราะห์ผู้ประสบสาธารณภัยไปใช้จ่ายได้ ในกรณีดังต่อไปนี้๑๐.๒.๑ ทดรองจ่ายสงเคราะห์ผู้ประสบสาธารณภัยเพื่อแก้ปัญหาเฉพาะหน้าแล้วให้เบิกจ่ายเงินงบประมาณชดใช้ทันที๑๐.๒.๒จ่ายสงเคราะห์ผู้ประสบสาธารณภัยในกรณีที่ไม่อาจเบิกจ่ายจากเงินงบประมาณได้หรือมีความจำเป็นต้องช่วยเหลือเกินกว่าที่กำหนดไว้ในระเบียบนี้ ทั้งนี้ให้อยู่ในดุลพินิจของหัวหน้าหน่วยงานที่จะอนุมัติภายในวงเงินรายละไม่เกิน๕,๐๐๐ บาท๑๐.๓ให้หัวหน้าหน่วยงานเป็นผู้มีอำนาจอนุมัติการจ่ายเงินกองทุนสงเคราะห์ผู้ประสบสาธารณภัย๑๐.๔ให้หน่วยงานเก็บรักษาเงินกองทุนสงเคราะห์ผู้ประสบสาธารณภัยไว้เป็นเงินสดเพื่อสำรองจ่ายได้ภายในวงเงินไม่เกิน๒๐,๐๐๐ บาท นอกนั้นให้นำฝากไว้กับธนาคารตามที่มีมติของคณะรัฐมนตรีกำหนดไว้และได้รับความเห็นชอบจากผู้ว่าราชการกรุงเทพมหานครโดยใช้ชื่อบัญชีเงินฝากว่า กองทุนสงเคราะห์ผู้ประสบสาธารณภัยและให้ต่อท้ายด้วยชื่อหน่วยงาน๑๐.๕ ให้หน่วยงานจัดทำบัญชีควบคุมการรับและการจ่ายเงินเพื่อแสดงฐานะการเงินของกองทุนสงเคราะห์ผู้ประสบสาธารณภัยอย่างถูกต้องรวมทั้งเก็บรักษาเอกสารใบสำคัญต่างๆ๑๐.๖เมื่อได้ดำเนินการเบิกจ่ายเงินให้ความช่วยเหลือผู้ประสบสาธารณภัยไปแล้วให้สรุปรายงานปลัดกรุงเทพมหานครทราบเป็นประจำทุกเดือนที่มีการจ่ายเงินข้อ ๑๑การรับเงิน การเบิกจ่ายเงิน การฝากเงิน การเก็บรักษาเงิน การนำฝากเงินการตรวจเงิน การพัสดุ การสั่งก่อหนี้ และการสั่งจ่ายเงินซึ่งนอกเหนือจากที่กำหนดไว้แล้วในระเบียบนี้ ให้ดำเนินการตามข้อบัญญัติ กฎข้อบังคับ ระเบียบ หรือคำสั่งที่กรุงเทพมหานครถือปฏิบัติข้อ ๑๒ในกรณีที่มีเหตุพิเศษสมควรปฏิบัติเป็นอย่างอื่น หรือที่ไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นคราว ๆ ไปข้อ ๑๓ให้ปลัดกรุงเทพมหานครรักษาการตามระเบียบนี้ประกาศ ณ วันที่ ๑๐ ตุลาคม พ.ศ. ๒๕๓๗ร้อยเอก กฤษฎา อรุณวงษ์ ณ อยุธยาผู้ว่าราชการกรุงเทพมหานครระเบียบกรุงเทพมหานคร ว่าด้วยการสงเคราะห์ผู้ประสบสาธารณภัย (ฉบับที่ ๒) พ.ศ.๒๕๔๗[๕]ระเบียบกรุงเทพมหานคร ว่าด้วยการสงเคราะห์ผู้ประสบสาธารณภัย (ฉบับที่ ๓) พ.ศ.๒๕๕๕[๖]ปณตภร/ผู้จัดทำ๒๐ กุมภาพันธ์ ๒๕๕๖[๑] ราชกิจจานุเบกษาเล่ม ๑๑๑/ตอนพิเศษ ๕๔ ง/หน้า ๗๓/๑๖ พฤศจิกายน ๒๕๓๗[๒] ข้อ ๖ ข.แก้ไขเพิ่มเติมโดยระเบียบกรุงเทพมหานคร ว่าด้วยการสงเคราะห์ผู้ประสบสาธารณภัย(ฉบับที่ ๓) พ.ศ. ๒๕๕๕[๓] ข้อ ๘แก้ไขเพิ่มเติมโดยระเบียบกรุงเทพมหานคร ว่าด้วยการสงเคราะห์ผู้ประสบสาธารณภัย (ฉบับที่๒) พ.ศ. ๒๕๔๗[๔] ข้อ ๙แก้ไขเพิ่มเติมโดยระเบียบกรุงเทพมหานคร ว่าด้วยการสงเคราะห์ผู้ประสบสาธารณภัย(ฉบับที่ ๒) พ.ศ. ๒๕๔๗[๕] ราชกิจจานุเบกษาเล่ม ๑๒๑/ตอนพิเศษ ๒๘ ง/หน้า ๔๘/๑๐ มีนาคม ๒๕๔๗[๖] ราชกิจจานุเบกษาเล่ม ๑๒๙/ตอนพิเศษ ๑๗๔ ง/หน้า ๑/๑๙ พฤศจิกายน ๒๕๕๕